Jong SA vlieënier sterf in NamibiëNicole Mienie (Foto: Facebook) Die jong Suid-Afrikaanse vlieënier Nicole Mienie is geïdentifiseer as een van die slagoffers wat Dinsdag dood is toe ’n vliegtuig in die Zambezirivier in Namibië neergestort het. Mienie het ten tyde van haar dood in dié land gewoon. Die tragiese vliegongeluk het ook die lewe van ’n gesin van Duitsland geëis wat Namibië ten tyde van die ongeluk besoek het, berig die Namibiese nuusplatform Informanté. Die gesin is sedertdien geïdentifiseer as Thomas Rings (59), dr. Evelyn Rings (57) en hul dogters, Alicia Maria Rings en Paulina Lucia Rings. Paulina was 17 jaar oud. Alicia se ouderdom is nie in dié stadium bekend nie. Maroela Media het vroeër berig die oorledenes was almal insittendes van ’n gehuurde Cessna 210 toe dié vliegtuig enkele minute nadat dit by Impalila-eiland opgestyg het, aan die oewer van die Zambezirivier neergestort het. THE Namibian police have revealed four members of a German family visiting Namibia and a young South African pilot as the victims the Impalila island plane crash.https://t.co/T6YekWKTRb — Informanté (@InformanteNews) August 30, 2022